Марко Ганчев
Купувачът на мързел

chitanka.info

Всеки ден продавал мързел

на брега един тюлен.

Към сергията забързал

бързоногият елен.

Колко струва, ей, приятел?

Претегли ми килограм!

Купил го и се заклатил

към дома едвам-едвам.

Ала вълците веднага

го нападнали тогаз.

Домързяло го да бяга

и разкъсан бил завчас.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.